دينا (Dina) (27 مارس 1965 -) رقاصة وممثلة مصرية ، اسمها بالكامل دينا طلعت سيد محمد . اتولدت دينا يوم 27 مارس 1965 فى روما عاصمة ايطاليا ، ولما وصلت لسن 15 سنة اتعلمت الرقص وانضمت لفرقة رضا للفنون الشعبية . دينا اخدت شهادة الماجستير فى الفلسفه من كلية الاداب بجامعة عين شمس وكمان درست فن التعامل مع الطفل ، وهي اول فنانة استعراضية تطالب بعمل نقابة للفن الاستعراضي . دينا اتجوزت اول مرة من المخرج الراحل سامح الباجوري سنة 1999 وخلفت منه ولد واحد اسمه علي ، واستمر جوازهم لغاية لما توفى يوم 30 يناير 2001 . فى سنة 2002 اتجوزت رجل الاعمال المشهور حسام ابو الفتوح واتطلقت منه سنة 2003 . فى سنة 2011 اتجوزت رجل الاعمال وائل ابو حسين . فى اول سنة 2003 نشر حسام ابو الفتوح مقطع ڤيديو ليه لما كان مع دينا فى أوضة نومهم وهو بيمارس الجنس معاها بعدما ثبت كاميرات تصوير ڤيديو مخفية فى أوضة النوم من غير ماهى تاخد بالها من وجودها ، وبالطبع اتسبب اللى حصل ده فى فضيحة كبيرة ليها بعدما اتسرب الڤيديو لمعظم الناس اللى اتفرجوا عليه فى الموبايلات وأجهزة الكومبيوتر . وكانت النتيجة الطبيعية بعدها ان دينا طلبت منه الطلاق بعدما فضحها بالطريقة دى .